procesaur/Wiki.mk huggingface dataset:
Малата војна во Унгарија

Малата војна е име кое ги означува конфликтите помеѓу хабсбуршката монархија и нејзините сојузници од една страна и Османлиското Царство од друга. Овој период трае од крајот на Виенаската опсада во 1529 година до Опсадата на Егер во 1552 година.
Војната следувала по неуспешната опсада на градот ''Виена'' во 1529 година од страна на Сулејман I. Фердинанд I започнал противнапад во 1530 година за да ја уништи големата војска која султанот ја имал донесено од Истанбул. По неколкуте места заземени од христијаните, одговорот од Сулејман престигнал во 1532 година, кога Османлиите повторно со огромна армија се упатиле кон Виена. Фердинанд ја повлекол својата војска оставајќи околу 700 војници (пешадија) да го бранат Косег. Големиот везир на Османлиите, Паргали Ибрахим-паша знаел дека мора да биде освоен градот главно поради потребниот одмор од неуспешната опсада на Виена. Благодарение на храброто хрватско раководство, нападот на Османлиите бил одбиван. Во натамошниот тек, започнале преговори околу предавањето на градот. Градот бил мирно предаден, а целата христијанска армија била поштедена. По ова следувало потпишување на мировен договор, според Унгарија била признаена како осмабнлиско вазалство. Но, тоа не траело многу, бидејќи била воспоставена хабсбуршка власт повторно. Следувале голем број на битки помеѓу двете сили, во кој порази доживеувале и двете страни.
Во април 1543 Сулејман започнал нова кампања во Унгарија, која се покажала доста успешна. Голем дел од Унгарија се нашла под османлиска власт. Како дел од француско-унгарскиот договор, голем број на Французи исто така се нашле во Унгарија. Така, француските артилеристи биле испратени во 1543-1544 година да се борат на страната на Османлиското Царство. Во 1543 година бил заземен градот Естергом, а во следните години следувале и други градови. Мировниот договор помеѓу двете страни трале до 1552 година кога Сулејман одлучил да го нападне Егер.
Човече од цртички

Човече (или фигура) од цртички, линии или стапчиња, познато и како „глишо“ (множина: „глишовци“), е многу едноставен тип на цртеж составен е цртички (линии) и точки, најчесто во форма на човек или други животни. Главата е претставена со круг, понекогаш со додатни точки и цртички што претставуваат очи, уста или коса. Рацете, нозете и трупот се претставени со прави линии. Постои несогласување за тоа дали човечињата од цртички треба да имаат вратови, но општоприфатено е дека вратовите не се потребни.
Човечињата од цртички обично се цртаат со пенкало, молив, фломастер и слично. Низ историјата се цртале многу ѕидни слики со човечиња од цртички, најчесто врежани со остар предмет на цврсти површини како камен или цементни ѕидови.
Обично се цртаат со многу малку детали, бидејќи служат како иконички (пр. пред тоалети за означување „машки“ и „женски“), но лесно се претставуваат и емоции. На пример, закосени „веѓи“ покажуваат бес, раширени „очи“ страв, но обично човечињата од цртички немаат носеви, усти или други детали на лицето, и не покажуваат никакви посебни емоции.
Човечињата од цртички се најпогодни за рекламирање, забава и скицирање.
1 Историја
Најраните почетоци на фигури од цртички се во праисториската уметност. Десетици илјади години подоцна, писмата што користат слики за зборови или морфеми — на пример, логограми како египетското и кинеското писмо — почнале да ги поедноставуваат знаците за луѓе и други предмети користејќи фигури од цртички. Првата меѓународна употреба на човечиња од цртички е на Летните олимписки игри 1964 во Токио.
2 Анимирање
2.1 Flash
Човечиња од цртички често се користат во анимации направени со ''Adobe Flash''. Човечињата од цртички лесно се цртаат и се анимираат многу побрзо од целосни цртежи.
3 Стрипови
* xkcd
* The Order of the Stick
Мала буква

Мала буква (или минускула) се помалите форми на буквите, за разлика од големите букви, во европските азбуки (кирилица, латиница, грчка и ерменска). На пример, буквата „а“ е мала, додека „А“ е голема.
en:Greek minuscule
Грузија на Евровизија

Грузија досега има настапувано трипати на Евровизија, започнувајќи од 2007 кога домаќин беше Хелсинки. Во текот на овие три години тие секогаш остваруваат одлични резултати. Иако требаше да се појават и во Москва во 2009 тие одлучија да се откажат откако ЕБУ ги предупреди дека во својата песна тие го навредуваат, рускиот премиер, Владимир Путин.
1 Натпреварувачи (2007 - )
Година, Пејач/ка, Наслов, Финале, Бодови, Полуфинале, Бодови
2007, Sopho Khalvashi, Visionary Dream, 12, 97, 8, 123
2008, Diana Gurtskaya, Peace will come, 11, 83, 5, 107
2010, Sopho Nizharadze, Shine, 9, 136, 3, 106
2019, Oto Nemsadze, Keep in going, X, X, 14, 74
Гат во Израел

Гат во Израел бил кибуц во Македонија кој функционирал во Северно Негево од 1935 година. Тој бил центар на еврејски младинци од Македонија, припадници на организацијата „Хашомер Хацаир“, повеќето раководители (мадрихим) на кеновите од Битола и од Скопје. Тука биле воспитувани во духот за синтеза помеѓу ционизмот и социјализмот. По пристигнувањето во кибуцот поголемиот дел од нив настојувале да не се вратат во родните градови.
Битка кај Превеза

Поморската битка кај Превеза се одвила на 28 септември 1538 година во близина на истоимениот град во северозападниот дел на денешна Грција, помеѓу силите на Османлиското Царство и христијанскиот сојуз предводен од страна на папа Павле III од друга страна.
Во 1537 година, генералот на османлиската флота, Хајдерин Барбароса успеал да окупира неколку острови во Егејско и Јонско Море кои претходно припаѓале на Венецијанската Република, меѓу кои и Сирос, Егина, Иос, Парос, Тинос, Карпатос, Касос и Нахос (пеисоединувајќи го Грофовија Нахос кон империјата). Под опсада се нашол и островот Крф, а била опустошена и Калабрија, кога тогаш се наоѓала под шпанска контрола, денес во Италија. Така, во лицето на оваа закана, папа Павле III во 1538 година ја повикал Светата лига која ги опфаќала земјите: папската држава, Шпанија, Република Џенова, Венецијанска Република и Малтешкиот ред да се соочат со Османлиите.
Флотата на Барбаросаброела околу 120 галии, додека пак онаа на Светата лига околу 600 бродови. Но, и покрај големината на христијанските бродови, сепак тие во крајна сметка биле поразени во битката.
Евровизија 2003

Евровизија 2003 беше 48-миот Евровизиски концерт, кој се одржа во Рига, Летонија, на 24 мај 2003 година. Сертаб Еререр, турскиот претсавник победи со песната "Everyway That i Can" со освоени 167 бода.
1 Резултати
место, Држава, Јазик, Изведувач, Песна, Место, Бодови
01, Англиски јазик, Birgitta Haukdal, "Open Your Heart", 8, 81
02, Австро-бавариски јазик, Alf Poier, "Weil der Mensch zählt", 6, 101
03, Англиски јазик, Mickey Joe Harte, "We've Got the World", 11, 53
04, Англиски јазик, Сертаб Еренер, "Everyway That I Can", 1, 167
05, Англиски јазик, Lynn Chircop, "To Dream Again", 25, 4
06, Хрватски јазик, English, Mija Martina, "Ne brini", 16, 27
07, Португалски јазик, English, Rita Guerra, "Deixa-me sonhar", 22, 13
08, Хрватски јазик, English, Claudia Beni, "Više nisam tvoja", 15, 29
09, Англиски јазик, Stelios Konstantas, "Feeling Alive", 20, 15
10, Англиски јазик, Lou, "Let's Get Happy", 11, 53
11, Руски јазик, t.A.T.u., "Ne ver', ne boysia", 3, 164
12, Шпански јазик, Beth, "Dime", 8, 81
13, Англиски јазик, Хебрејски јазик, Lior Narkis, "Words for Love", 19, 17
14, Англиски јазик, Esther Hart, "One More Night", 13, 45
15, Англиски јазик, Jemini, "Cry Baby", 26, 0
16, Англиски јазик, Oleksandr Ponomaryov, "Hasta la Vista", 14, 30
17, Англиски јазик, Mando, "Never Let You Go", 17, 25
18, Англиски јазик, Jostein Hasselgård, "I'm Not Afraid To Move On", 4, 123
19, Француски јазик, Louisa Baïleche, "Monts et merveilles", 18, 19
20, Германски јазик, Полски јазик, Руски јазик, Ich Troje, "Keine Grenzen-Żadnych granic", 7, 90
21, Англиски јазик, F.L.Y., "Hello From Mars", 24, 5
22, Замислен (создаден) јазик, Urban Trad, "Sanomi", 2, 165
23, Англиски јазик, Ruffus, "Eighties Coming Back", 21, 14
24, Англиски јазик, Nicola, "Don't Break My Heart", 10, 73
25, Англиски јазик, Fame, "Give Me Your Love", 5, 107
26, Англиски јазик, Karmen Stavec, "Nanana", 23, 7
1.1 12 бода
Бр., Држава, добиени од
5, Русија, Хрватска, Естонија, Летонија, Словенија, Украина
4, Турција, Австрија, Белгија, Босна и Херцеговина, Холандија
3, Белгија, Франција, Полска, Шпанија
Норвешка, Исланд, Ирска, Шведска
2, Исланд, Малта, Норвешка
Шпанија, Израел, Португалија
1, Босна и Херцеговина, Турција
Кипар, Грција
Грција, Кипар
Ирска, Обединетото Кралство
Полска, Германија
Романија, Русија
Шведска, Романија
Акроним

Акроними се кратенки составени од првите букви од некоја фраза или име. Под „први букви“ може да се подразбира само по една буква од секој збор (како во ''САД'') или неколку почетни букви од секој збор (како во ''Бенелукс'').
Влаина

Влаина (|Влахина) — средновисока планина во источна Македонија која ја претставува источната рамка на Беровската Котлина и се гранични со Пиринска Македонија во денешна Бугарија. Највисок врв е Кадиица (1.932 м). Геолошкиот состав е претставен со кристалести шкрилци, палеозојски гнајсови, гранитоиди и кредни варовници. Поради езерската состојба за време на плиоценот во пониските делови се наоѓаат плиоцени седименти и песокливи глини. Во подножјето се јавува непрекинат појас на наноси, на кои се развиени неколку големи селски населби: Град, Панчарево и Црник. Поради геолошкиот состав и непошуменоста е интензивиран процесот на рецентната ерозија..
1 Поврзано
* Буковик — вулканска купа во продолжение на планината
Неопределен број

Неопредлен број (или „фази“ број, од англ. ''fuzzy number'') е продолжение на еден обичен број во смисла што не се однесува на една единствена вредност, туку на поврзано множество на можни вредности, каде секоја можна вредност има своја „тежина“ помеѓу 0 и 1. Оваа тежина се нарекува функција на припадност. Затоа еден неопределен број е посебен случај на конвексно неопределено множество. Како што неопределена логика е продолжение на Буловата логика (која користи само 'да' и 'не', без ништо помеѓу нив), така неопределените броеви се продолжение на реалните броеви. Пресметките со неопределени броеви овозможуваат работење со неизвесност кај параметрите, својствата, геометријата, првичните услови итн.
1 Поврзано
* Неопределено множество
* Неизвесност
Хрватска на Евровизија

Хрватска за првпат, на Песна на Евровизија настапуваше во 1993 година и досега има испратено осумнаесет претставеници (заклучно со 2010). Тие заедно со Шпанија (невклучувајќи ги новите земји претставнички) се двете земји кои досега никогаш не го пропуштиле своето учевство уште од денот кога за првпат се појавиле на сцената.
Хрватскиот претставник за Евровизија се одбира на традиционалниот музички фестивал наречен Дора, годишен избор кој е организиран од националната телевизија Хрватска радио телевизија
1 Историја
Хрватска исто така има учевствувано на Евровизија помеѓу 1961 и 1991 година кога беа дел од Југославија. Хрватска беше најуспешната република од Југославија на Евровизија, со вкупно 13 од 26 југословенски претставници. Исто така тие за првпат го однесија овој натпревар во Загреб кој се одржа во 1991, а тоа беше резултат на победата на групата Рива со песната "Rock me".
По распадот на Југославија во 1991, Хрватска како независна држава се појави на овој музички натпревар во 1993 година. Првиот претставник како независна држава им беше бендот Put со песната "Don't ever cry", која и покрај англискиот наслов, беше изведувана на хрватски. Нивниот најдобар резултат е четврто место, кое го освоија во 1996 со Маја Благдан и песната "Sveta ljubav", и во 1999 кога Дорис Драговиќ ја испеја "Marija Magdalena".
Познатата хрватска пејачка Тереза Кесовија го претставуваше Монако на Евровизијата во 1996 година.
2 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Ivan Mikulić, You Are The Only One, 12, 50, 9, 72
2005, Boris Novković ft. Lado Members, Vukovi umiru sami, 11, 115, 4, 169
2006, Северина, Moja štikla, 12, 56, X, X
2007, Dragonfly ft. Dado Topić, Vjerujem u ljubav, X, X, 16, 54
2008, Kraljevi ulice & 75 Cents, Romanca, 21, 44, 3, 112
2009, Igor Cukrov ft. Andrea, Lijepa Tena, 18, 45, 13, 33
2010, Feminnem, Lako je sve, X, X, 13, 33
Опсада на Диу

Опсадата на Диу се одвила кога османлиската флота се обидела да го зазеде индискиот град Диу во 1538 година. Гувернерот на Османлиски Египет, Сулејман-паша во 1525 година добил задача од Истанбул да изврши притисок врз Португалија, односно да го зазеде поморскиот пат кој води кон Индија. Така, за таа цел биле подготвени една флота од 80 бродови. Сепак планираниот напад не се одвивал како што било замислено, глвно поради Опсадата на Корон и Османлиско-сефевидската војна Во меѓувреме, португалските сили го продолжиле своето напредување, убивајќи го Бахадур Шах во февруари 1537 година.
Во 1538 година од страна на Османлиите бил окупиран Аден, на чело со Сулејман-паша. Целта била градот да се претвори во османлиска база во случај на османлиско-португалска војна. Султанот од Аден, кој бил сојузник на Португалија, бил обесен, а градот ставен под опсада. По ова, османлиската флота на 4 септември 1538 година престигнала пред градот Диу. Ова претставувала најголемата османлиска флота некогаш пуштена по водите на Индиски Океан. Диу бил опсаден со 130 топови. И покрај постојаните напади, опсадата не успела The Ottomans finally had to lift the siege..
По неуспешната опсада, Османлиите се вратиле во Аден, каде се утврдиле со своите оружја. Хадим Сулејман-паша наредил да се започне втора опсада на Диу, но тоа не се случило.. Во 1540 година, Португалците ги испратиле своите сили во Црвено Море, напаѓајќи ги Суакин и Кусајар, обидувајќи се да го заземат Суецкиот Канал со флота од 72 бродови. Во следните години следувале постојани битки помеѓу двете светски сили.
Евровизија 2002

Евровизија 2002 беше 47-то издание на Евровизија. Се одржа на 25 мај 2002 година во Талин, Естонија.
1 Резулати
ред.бр., Земја, Јазик, Изведувач, Песна, Место, Бодови
01, Англиски јазик, One, "Gimme", 6, 85
02, Англиски јазик, Jessica Garlick, "Come Back", 3, 111
03, Англиски јазик, Manuel Ortega, "Say A Word", 18, 26
04, Англиски јазик, Michalis Rakintzis, "S.A.G.A.P.O.", 17, 27
05, Шпански јазик, Rosa, "Europe's Living A Celebration", 7, 81
06, Англиски јазик, Vesna Pisarović, "Everything I Want", 11, 44
07, Англиски јазик, Prime Minister, "Northern Girl", 10, 55
08, Англиски јазик, Sahlene, "Runaway", 3, 111
09, Македонски јазик, Karolina Gočeva, "Od nas zavisi", 19, 25
10, Хебрејски јазик, Англиски јазик, Sarit Hadad, "Nadlik Beyakhad Ner (Light A Candle)", 12, 37
11, Француски јазик, Francine Jordi, "Dans le jardin de mon âme", 22, 15
12, Англиски јазик, Afro-dite, "Never Let It Go", 8, 72
13, Англиски јазик, Laura Voutilainen, "Addicted To You", 20, 24
14, Англиски јазик, Malene, "Tell Me Who You Are", 24, 7
15, Српски јазик, Англиски јазик, Maja Tatić, "Na jastuku za dvoje"(На јастуку за двоје), 13, 33
16, Англиски јазик, Sergio & The Ladies, "Sister", 13, 33
17, Француски јазик, Sandrine François, "Il faut du temps", 5, 104
18, Англиски јазик, Corinna May, "I Can't Live Without Music", 21, 17
19, Турски јазик, англиски јазик, Buket Bengisu& Group Safir, "Leylaklar Soldu Kalbinde", 16, 29
20, Англиски јазик, Ira Losco, "7th Wonder", 2, 164
21, Англиски јазик, Monica Anghel& Marcel Pavel, "Tell Me Why", 9, 71
22, Словенечки јазик, Sestre, "Samo ljubezen", 13, 33
23, Англиски јазик, Marie N, "I Wanna", 1, 176
24, Англиски јазик, Aivaras, "Happy You", 23, 12
1.1 12 бода
бр., Држава, добива бодови од
5, Летонија, Естонија, Германија, Израел, Литванија, Шпанија
3, Малта, Хрватска, Данска, Обединетото Кралство
Шпанија, Белгија, Франција, Швајцарија
2, Кипар, Грција, Малта
Естонија, Летонија, Шведска
Романија, Македонија, Русија
1, Австрија, Турција
Хрватска, Словенија
Франција, Финска
Македонија, Романија
Грција, Кипар
Шведска, Босна и Херцеговина
Обединетото Кралство, Австрија
2 Повторно учествуваат
Изведувач, Земја, Претходна(и) година(и)
Константинос Христофору (член на One), Евровизија 1996
Прешов

Прешов (словачки: ''Prešov'') — град во источна Словачка. Прешов е центар на регионот Прешов, како и на округот Прешов. Прешов има население од околу 91.000, што го прави трет најголем град во Словачката Република.
1 Збратимени градови
Прешов е збратимен со:
2 Користена литература
**
Трнава

Трнава (|Trnava) — град во западна Словачка, на наоѓа 47 километри североисточно од Братислава, поточно се наоѓа на реката Трнавка. Градот е седиште на Трнавскиот Крај и на округот Трнава. Градот бил седиште на католичката епископија во периодот од 1541 до 1820 и повторно од 1977 година. Градпот има многу цркви и во Словачка е познат како „Словачкиот Рим“.
1 Демографија
Според пописот од 2001 година, Трнава има население од околу 70.286 жители.
Националности (2001):
* Словаци (96,89%)
* Чеси (0,79%)
* Роми (0,27%)
* Унгарци (0,21%)
2 Збратимени градови
* Балаково, Саратовска област, Русија
* Скрантон, Пенсилванија, САД
* Вараждин, Хрватска
* Ново Место, Словенија
3 Поврзано
* Трнава (Албанија) — старо име на Тирана
Битка кај Алборан

Битката кај Алборан се одвила на 1 октомври 1540 година на истоимениот остров во Алборанското Море, како дел од Османлиско-хабсбуршките војни. Шпанската флота, на чело со Бернардино де Мендоса успеала да им нанесе пораз на Османлиите на чело со Али Хамет.
Опсада на Кастелнуово

Опсадата на Кастелнуово се одвила во јули 1539 година во истоимениот град, денешен Херцег Нови во Црна Гора, помеѓу силите на Османлиското Царство и Шпанската империја. Османлиите успеале да го заземат градот.
Жилина

Жилина (словачки: ''Žilina'') — град во северозападна Словачка. Жилина е оддалечена од Братислава околу 200 километри. Жилина е четврти најголем град во Словачка со население од околу 85.000. Градот е значаен индустриски центар и најголем град на реката Вах. Исто така, Жилина е центар на регионот Жилина, но и на округот Жилина.
1 Личности
* Томаш Бездеда, пејач
* Љубомир Фелдек, поет
* Станислав Грига, фудбалски тренер
* Јурај Јаношик, национален херој
* Карол Крижан, хоекар
* Давид Лајмдорфер, рабин
* Марек Минтал, фудбалер
* Роналд Петровицки, хокеар
* Јан Слота, политичар
* Мартин Шулик, глумец
* Мирослав Шустек, писател
* Виктор Тауск, психоаналитичар
* Радослав Жидек, сноубордер
2 Збратимени градови
Збратимени градови на Жилина се:
Герман (планина)

Герман — средновисока планина во крајниот североисточен дел на Македонија, помеѓу котлината Славиште на југ, долината на Пчиња на север, планината Козјак од запад и масивот Билино од исток.. Највисок врв е Модра Глава (Герман) (1.390 м н.в). Височината на главното било кое има правец на протегање сз–ји е изедначена на околу 1.300 м, а само наместа се издигаат височинки. Во наведениот правец тоа е долго 9 км. Припаѓа на Родопскиот планински систем, односно таа е од тип на стара грамадна планина. Геолошкиот состав е претставен со: гнајсеви, микашисти, зелени шкрилци и др. Неговите страни се дисецирани со голем број речни текови. Планината е сиромашна со шумска вегетација, поради што се активни рецентните ерозивни процеси. Во највисоките делови е сместено селото Герман..
Тони Пјулис

Ентони Ричард Пјулис (|Anthony Richard "Tony" Pulis) или Тони Пјулис — велшки фудбалски менаџер роден во Њупорт на 16 јануари 1958 година. Тој е моментално тренер на тимот од англиската Премиер лига Стоук Сити. Тој е поранешен фудбалер на помали тимови во Англија како Бурнемаут и Бристол Роверс. Неговиот син Ентони Пјулис е исто така професионален фудбалер.
1 Менаџерска кариера
Пјулис своите први менаџерски чекори ги направи во тимот во којшто играше, Бурнемаут како играч тренер (помошник тренер на Хари Реднап). По заминувањето на Реднап од клупата Пјулис беше и официјало назначен за првпат како менаџер на една екипа.Но тука не се задржи многу и само две години од 1992–1994.По Бурнемаут тој го презеде кормилото на во тој момент една лига подобро рангираниот Гилингем. Во Гилингем остана 4 години но неуспеа да го внесе тимот во Премиер лигата по што следеше трансфер во Бристол Сити. Пјулис беше назначен за менаџер на Бристол Сити во јули 1999. Добрите изданија на тимот под негово водство и победите над неколку премиерлигаши му обезбедија на Велшанецот можност да се пресели во уште поголем тим. Во јануари од сезоната Пјулис прејде во Портсмут во 2000 година. Но и Портсмут во тој момент се натпреваруваше во втората лига по ранг во Англија а сопственик бил Милан Мандариќ. На Фратон Парк тој остана само 10 месеци кога беше заменет со Стив Клариџ.
По две години без работа тој стигна на клупата на Стоук со цел конечно да избори премиерлигашка сезона.Но тимот во трите сезони кои го предводеше Пјулис имаше лоши резултати а најдобриот пласман беше 11-тото место во сезоната 2003-04 па на 30 јуни Пјулис беше отпуштен и заменет со Јохан Боскамп.
Следната сезона тој го предводеше Плимут и имаше солидни резултати,тимот беше во горниот дел на табелата со неколку добри засилувања за на крајот да заврши 14-ти.2006–тата година Пјулис повторно се враќа во Стоук Сити по вторпат. Овој пат многу подобро проаѓа со оглед на фактот што сѐ уште е менаџер на тимот од Британија стадионот. Во сезоната 2008-09 Пјулис со Стоук Сити изборува промоција во Премиер лигата. Таму тимот игра четврта година по ред.Во првите три сезони Стоук ниту еднаш не се најде во ситуација да се бори за опстанок во финишот на некоја сезона.Во сезоната 2008-2009 Стоук беше 12-ти,2009-2010 11-ти,а во сезоната 2010-2011 успеа да избори место во Лигата на Европа иако на крајот од сезонта биле 13-ти. Тоа му успеа бидејќи Пјулис и неговите фудбалери успеале да се пласираат во финалето на ФА купот каде биле поразени со 1:0 од Манчестер сити. Летото 2011-тата година знаејќи дека го очекуваат и европски мечеви Пјулис донел уште квалитетни и искусни играчи како:Питер Крауч, Вилсон Паласиос и Џонатан Вудгејт од Тотенхем и Метју Апсон од Вест Хем Јунајтед.
Јадрени полинезиски јазици

Јадрени полинезиски јазици е поим со кој се опфаќаат самоанските и источнополинезиските јазици. Двете јазични групи се дел од групата на полинезиски јазици и од семејството на австронезиски јазици.
1 Јазици
источнополинезиски јазици
*централно-источни полинезиски јазици
**рапански јазик
**маркиски јазици
***хавајски јазик
***маркиски јазик
****северномаркиски јазик
****јужномаркиски јазик
***мангаревски јазик
**тахитски јазици
***австралски јазик
***маорски јазик
***туамотски јазик
***пенрински јазик
***раротонгански јазик
***ракаханганско-манихикиски јазик
***тахитски јазик
**рапанујски јазик
самоански јазици
*ниуафоуански јазик
*елиски јазици
*футунски јазици
*пукапукански јазик
*самоански јазик
*токелајски јазик
2 Поврзано
* Полинезиски јазици
* Океански јазици
Голема Река (Плакенска)

:''За други значења на поимот Голема Река, видете на појаснителната страница''
Голема Река — десна притока на реката Сатеска. Извира северозападно од Плакенска Планина, на н.в. од 1.880 м, а се слива на н.в. 759 м кај селото Белчишта. Долга е 24,1 км, има вкупен пад од 1.121 м и просечен пад од 46,5‰. Сливот зафаќа површина од 123 км<sup>2</sup>. Во горниот дел има планински, а во долниот дел рамничарски карактер. Помеѓу сливот на оваа река и Мраморечка Река постои подземна природна бифуркација.
Централнотихоокеански јазици

Централнотихоокеански јазици (централнопацифички јазици) или фиџиско-полинезиски јазици — огранок на централно-источните океански јазици. Групата содржи 45 јазика.
1 Класификација
Анализата на Базата на податоци на основниот лексикон на австронезиските јазици (''Austronesian Basic Vocabulary Database'', 2008) покажала наполна издржаност на централнотихоокеанските јазици како целина, како и главно одвојување од бауанскиот (источнофиџиски), второстепено одвојување од ротумскиот (западнофиџиски), како и поддршка за целината на полинезиските јазици. Ова ѝ пркоси на традиционалната калсификација каде источнофиџиските јазици се сметаат за најблиски до полинезиските.
*Источнофиџиски јазици
*Западнофиџиско–полинезиски јазици
**Западнофиџиско–ротумски јазици
**Полинезиски јазици
Истата анализа покажаала микронезиските јазици со 70% убедливост.
Според Ethnologue, оваа група е составена од:
:централнотихоокеански (44)
::источнофиџиски полинезиски јазици (41)
:::источнофиџиски јазици (4)
::::фиџиски јазик
::::гоне-дауански јазик
::::лауански јазик
::::ломаивитски јазик
:::полинезиски јазици (37)
::::јадрени полинезиски јазици (37)
:::::источни (14)
:::::самоански јазици (23)
::::тонгански јазици (2)
::западнофиџиско-ротумски јазици (3)
:::ротумски јазици (1)
::::ротумски јазик
:::западнофиџиски јазици (2)
::::западнофиџиски јазик
::::намоско-најтасирско-серуански јазик
2 Поврзано
* Малајско-полинезиски јазици
* Австронезиски јазици
* Океански јазици
Опсада на Ница

Опсадата на Ница се случила во 1543 година и е дел од Италијанските војни во кои Сулејман I и Франсоа I биле во сојуз против Светото Римско Царство на Карло V и Кралство Англија на чело со Хенри VIII. Во тоа време, Ница била под контрола на Карло III, војвода од Савоја, сојузник на императорот. Оваа битка е дел од Средоземниот поход на Барбароса од 1543-1544 година.
1 Опсада
Во Средоземниот дел од Европа, честите војни довеле до сојузништво помеѓу Османлиското Царство и Франција, чиј главен противник биле шпанската Хабсбуршка династија. Француските сили биле предводени од страна на Франсоа Бурбонски, а Османлиските од Барбароса, кој се приклучил кон Марсеј во август 1543 година. Како основен темел на војната се гледа во веридбата на Чарлс III со Беатрис од Португалија и сојузништвото помеѓу Савоја и Хабсбуршката монархија. По ова бил направен план како да се нападне градот Ница. Тоа се случило на 6 август 1543 година. Османлиите имале 110 галии, а Французите околу 50.
Во почетокот, француско-османлсиките сили извршиле големи напади на 15 август, за да на 22 август целосно го опкружат градот. Голем број на војници биле заробени, но и покрај тоа тие не можеле да ја заземат тврдината . Голема битка околу тврдината се случила на 8 септември, каде Французите и Османлиите морале да се повлечат. По ова следувала жалбата на Барбароса околу состојбата на француските бродови и несоодветната опрема за напад на Французите.
Околу битката, најпознат мит е оној за Катерина Сегуран. Катерина е народен херој на градот Ница, денешна Франција, која одиграла значајна улога во опсадата на градот од страна на османлиските освојувачи во сојуз со Франсоа I. Во тоа време, Ница била дел од Савоја, независна од Франција. Катерина ја презела одговорноста околу одбраната на градот. Сепак, постоењето на Катерина никогаш не е докажано. Нејзиниот јуначки чин најверојатно е измислен од Жан Бадат, кој бил сведок на опсадата.
2 Наводи
ca:Caterina Segurana
de:Catherine Ségurane
fr:Catherine Ségurane
lij:Catænn-a Segurann-a
Алжирска инвазија (1541)

Алжирската инвазија од 1541 година се случила кога Карло V, цар на Светото Римско Царство се обидел со својата флота да ја порази Османлиското Царство во Алжир. Во крајна сметка, тој обид бил катастрофален за христијаните.
1 Заднина
Алжир бил под контрола на Османлиите се нашол од 1529 година кога Сулејман I го зазел на чело со Хајредин Барбароса. Барбароса ја напуштил земјата во 1535 година, бидејќи бил избран за Голем адмирал на Османлиското Царство во Цариград, па така тој бил заменет од страна на Хасан Ага. . Карло V долго време се подготвувал за војна околу Алжир, а во исто време тој сакал да се одмазди за Опсадата на Будим од 1541 година. Поради големото невреме, неговата флота била принудена да се откаже од нападот.
2 Битка
Силите на Хабсбуршката монархија многу доцна тргнале во војна, на 28 септември 1541 година. Тоа се случило тогаш, главно поради проблемите во Германија и Фландрија. Целата флота се собрала во заливот кај Мајорка. Таа броела околу 500 бродови и 24.000 војници. По големото невреме кое ги зафатило регионите околу Мајорка и Алжир, флотата пред преговите на Алжир престигнала на 19 октомври. Во нападот учествувал и Ернан Кортес, т.н. ''освојувач на Мексико.'' Војската на Карло на копно стапнала на 23 октомври, каде по ова бил формиран штабот. Војската главно била составена од Шпанци, Германци и Италијанци, во придружба на 150 витези од Малта.
Поради големата сила која ја имал донесено императорот во Алжир, се сметало дека градот многу бргу ќе падне во рацете на христијаните. Но во следните денови започнало да врне силен дожд и регионот бил зафатен од силно невреме. Голем дел од галиите потонале или биле оштетени . По ова започнал напад на Османлиите и императорот бил опкружен. Тој бил извлечен со помош на Малтешкиот витешки ред .
Андреа Дорија успеал да побегне во Кејп Матифу, на околу 5 милји од Алжир. Тој му предложил на својот император да се засолни заедно со него во Матифу. По долгите патувања, на 3 декември конечно императорот пристигнал во југоисточниот дел од Шпанија, кај Картагина.
Голешница

Голешница — средновисока планина во средишниот дел на Македонија. Всушност му припаѓа на источниот дел од масивот Мокра Планина, но од него е морфолошки одвоена. Се наоѓа помеѓу горните делови од речните долини на Кадина Река и Тополка, со правец на протегање запад–исток. Зафаќа површина од . Највисоки точки се врвовите Лисец (1.935 м) и Сипичан (1.789 м). На север преку својата огранка Османбежица (1.730 м) и гребенот Дрмос се спојува со Китка, додека на запад преку Сипичан директно се поврзува со главниот јазол на целиот масив односно со Бегово Поле и врвовите Пржал и Солунска Глава. Самото име ни покажува дека е сиромашна со шуми, односно дека е обесшумена, што придонело да се развие интензивна рецентна ерозија. Таа е потпомогната и со големите наклони кои се карактеристични за северните и јужните падини.
1 Галерија
Нитра

:''За реката, вид. Нитра (река).''
Нитра (словачки: ''Nitra'') — град во западна Словачка. Нитра се наоѓа на падините на планината Зобор, поточно во долината на реката Нитра. Со население од околу 85.000 жители, тој е петти најголем град во Словачка. Нитра е исто така еден од најстарите градови во Словачка и најран политички и економски центар. Денес, Нитра е центар на регионот Нитра, како и на округот Нитра.
1 Збратимени градови
Нитра е збратимена со:
2 Наводи
*
Градешка Планина

Градешка Планина е средновисока планина во Македонија со динарски правец на протегање северозапад–јигоисток. Таа се наоѓа помеѓу долината на реката Вардар, на запад, и Криволакавичката Котлина, на исток.
Градешка планина зафаќа површина од 56 км<sup>2</sup>. Нејзиното било е заоблено и од него во нејзиниот северен дел се издигнуваат неколку врвови повисоки од 1 000 м: највисокиот Вршник (1.031 м), Јамички Врв (1.030 м) и Пожар (1.003 м). Кон југ, Градешка планина постепено се спушта во ниската планина Плауш. Кон север и северозапад нејзино продолжение претставува планината Серта (Конечка) додека спојувајќи се со Еленица од север, кон запад продолжува во масивот на Беласица. По нејзините планински страни се развиле неколку постојани и повремени водотеци, од кои најпозната е Градешка Река.
Leet

Leet (се чита: ''лит''; од |Elite: елита, елитен), позната и како eleet или leetspeak, е варијанта на англиската азбука која се користи главно на семрежјето. Користи разни комбинации на знаци од ASCII наместо латинични букви. На пример, зборот ''leet'' на лит може да се напише како ''1337'' или ''l33t''; ''eleet'' како ''31337'' или ''3l33t''.
Изразот leet (исто, ''лит'') се користи и како придавка и означува голема моќ, способност или познавања (односно елитност), особено во полето на мрежно играње и во хакерството.
1 Правопис
Следната табела претставува водич и прикажува само некои варијанти.
A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z
<!--A--> 4 /\ @ /-\ ^ aye ∂ ci λ Z </code>, <!--B--><code> 6 8 13 I3 3 ß P> : !3 (3 /3 )3 ]3 </code>, <!--C--><code> ¢ < ( { (c) sea </code>, <!--D--><code> ) o ∂ ]) [) I> > ? T) 0 ð cl </code>, <!--E--><code> 3 & € £ ë [- =- ə </code>, <!--F--> <code> ]= ph} =(=, <!--G--><code> 6 & (_+ 9 C- gee (γ, (_- cj</code>, <!--H--><code> /-/ [-] ]-[ )-( (-) :-: ~ - ]~[ }{ ? } # aych </code>, <!--I--><code> 1 ! eye 3y3 ai ¡ ][ : ] </code>, <!--J--> <code> _ _/ ] ¿ </ (/ _7 _) ʝ </code>, <!--K--><code> X < { ɮ </code>, <!--L--><code> 1 £ 1_ _ lJ ¬ </code>, <!--M--><code> v em ]V[ (T) [V] nn //\\//\\ \/ /\/\ (u) (V) (\/) / \ ^^ / / //. .\\ /^^\ /V\ []\/[] ^^ </code>, <!--N--><code> \ ^/ //\\// /\/ [\] <\> {\} []\ // [] /V ₪ []\[] ]\[ ~ </code>, <!--O--><code> 0 oh [] p ¤ Ω </code>, <!--P--><code> * o º ^(o) > " ? 9 []D ̊ 7 q þ ¶ ℗ D </code>, <!--Q--><code> (_,)_ 0_ < cue 9 O, (,), ¶ </code>, <!--R--><code> 2 12 ? /2 I2 ^ ~ lz (r) 2 [z ` l2 Я </code> 2 .- ʁ </code>, <!--S--><code> 5 $ z § ehs es ez </code>, <!--T--><code> 7 + - - 1 '][' † </code>, <!--U--><code> M _ Y3W L µ [_] \_/ \_\ /_/ (_) </code>, <!--V--><code> \/ √ \\//</code>, <!--W--><code> \/\/ vv '// \\' \^/ (n) \V/ \X/ \ / \_ _/ \\//\\// \_:_/ (/\) ]I[ LL1 UU Ш ɰ </code>, <!--X--> <code> % >< Ж }{ ecks × * )( ex , <!--Y--><code> j `/ `( -/ '/ Ψ φ λ Ч ¥ </code>, <!--Z--><code> 2 ~/_ % >_ ʒ 7_</code>
2 Поврзано
*Семрежна култура
*Семрежен сленг
*ASCII уметност
*Емотикон
*Елита / Елитизам
Дебарска Котлина

:''За други значења на поимот Дебар видете на појаснителната страница''
Дебарска Котлина (Дебарско Поле или само Поле) — котлина на крајниот западен дел на Македонија во поречјето на Црн Дрим и Радика, помеѓу планините Крчин од исток, Стогово од југоисток и Јабланица од запад.
Котлината целосно не се наоѓа на територијата на Македонија, а сообраќајно е доста изолирана. Сообраќајно со другите делови комуницира преку тесните и длабоки клисури на Радика и Црн Дрим. Зафаќа површина од 973 км<sup>2</sup>, од која над 80% се наоѓа на надморска височина од 750 до 2.200 метри.
Дебарската Котлина е настаната со тектонските радијални движења во олигоценот и миоценот со алпското набирање. Таа е спуштена по должината на два раседи со различен правец на протегање: Косоврашки си–јз и Банишкиот сз–ји. По должината на овие два раседи се јавуваат термални извори на кои се изградени двете познати бањи (Косоврашка и Банишка бања). Во плиоценот котлината била исполнета со вода и претворена во езеро. Дното на котлината претставува брановидна рамнина со височина од 620–650 метри исполнета со квартерни и плиоцени седименти. Развиена е градската населба Дебар.
1 Поврзано
* Дебарско-реканска Котлина
Микрометар

Микрометар (симб.μм, μm, неофиц. микрон) — мерна единица за должина која изнесува милионити дел од метарот, илјадитина милиметар или илјада нанометри. Користејќи научна нотација микрометарот може да се претстави како 1&times;10<sup>&minus;6</sup> m, што значи m.
Човечко влакно е дебело 100 μm. Црвените крвни зрнца имаат пречник од околу 8 μm.
Микрометарот се употребува за изразување на бранова должина на инфрацрвено зрачење. Називот „микрон“ со симболот ''μ'' се застарени (официјални од 1879 до 1967 г. ) сè уште се употребува во астрономијата и изработката на полупроводници.
1 Поврзано
*Систем SI
*Метрички систем
*Величински поредок (должина)
2 Наводи
he:תחיליות במערכת היחידות הבינלאומית#מיקרו
Градиштанска Планина

Градиштанска Планина (Градманска Планина, Ѓуришка Планина или Ѓуриште) — ниска и доста расчленета планина што се протега во правец ЈЗ-СИ, помеѓу долниот тек на Пчиња на запад и Овче Поле на исток, во должина од околу 30 км. Просечната ширина е околу 9 км со вкупна површина од 230 км<sup>2</sup>. Највисок врв е Градиште или Ѓуриште (861 м), потоа Венец (853 м), кој се наоѓа во средишниот дел, Голиќ (790 м) во северниот дел и Црн Врв во јужниот дел на планината. Поради големата дисецираност, не постои јасно изразено планинско било, па затоа нејзините ограноци Венец, Градиште, Голиќ и други се сметаат за посебни планини.
Големата расчленетост и бројните ридови на планината се обраснати со густи нискостеблести и грмушести растенија како дрен, прнар, див јоргован, но и листопадни дрвја како даб, врба, топола и јасика. Самите услови на теренот придонесуваат за сточарство, односно одгледување на кози, што всушност е и најразвиената стопанска гранка во селските населби расположени на планината, како во поединечно домашно така и во фармерско одгледување и производство. Составот на почвите е настанат под дејство на геолошките процеси во развитокот на земјата, при што се застапени глината, црвеницата, песокливата и црната почва, а големи се и наоѓалиштата на квалитетниот и далеку познатиот ''ѓуришки камен'' кој се користи во градежништвото, посебно во ѕидарството.
Хидрографски, Градиштанска Планина се одликува со голем број на доста силни и издашни водени извори и кратки планински потоци и брзаци. Целата речна и водна мрежа на Градиштанската Планина припаѓа на егејскиот морски слив, односно на сливот на реките Вардар и Пчиња, а на оваа планина се наоѓа и изворишното подрачје на реката Отовица на која е изградено вештачкото велешко езеро „Младост“. Во западниот дел на подножјето на планината во Катланово крај Пчиња избиваат термални извори на лековита минерална вода, на кои е изградена познатата Катлановска Бања.
Од животинскиот свет на планината се застапени дивокозите, кртовите, лисиците, волците, ласиците, диви зајаци како и дивите птици еребица, фазан, потполшка, при што доста е развиен ловот, за што постојат и повеќе ловни домови.
Географски, Градиштанската Планина претставува четиримеѓе во кое се допираат и граничат четири различни региони и области на Македонија: Скопско и Скопската Котлина (Општина Петровец) од северозапад, Кумановско (Општина Куманово) од север и североисток, Овче Поле (Општина Свети Николе) од исток и југоисток и Велешко (Општина Велес) од југозапад. Поради ваквата поволна поставеност, на Црн Врв уште во 60-тите години на XX век е поставен радиодифузен објект и предавател кој емитува телевизиска и радиска програма во сите овие области, а исто така постои и репетитор во месноста Ѓуриште.
Етнографски, селата сместени на планината ја сочинуваат посебната етногеографска област наречена Ѓуриште. Во месноста Ѓуриште се наоѓа и познатиот средновековен Ѓуришки манастир, посветен на Рождеството на Пресвета Богородица, изграден во 11 - 12 век.
1 Галерија
Рудник „Дамјан“

:''За други значења на поимот Дамјан видете на појаснителната страница''
Рудникот „Дамјан“ близу Радовиш, е наоѓалиште на железна руда, што ги зазема централните делови од рудниот реон Бучим–Дамјан–Боров Дол. Со истражувања се утврдени резерви од околу 6,5 милиони тони руда со 35% железо. Рудникот во редовна експлоатација бил во периодот 1968–1992 година. Во градбата на ова наоѓалиште учествуваат: палеогени седименти, терциерни вулканити и скарнови. На контактот помеѓу вулканските пробои и палеогениот флиш е создадена моќна скарновска зона со Fe–минерализација. Fe–оруднувањето е сместено претежно во скаровите, а на места и во чисто варовничките партии на палеогениот флиш. Рудните тела имаат облик на псевдослоеви (издолжени складови и леќи) изградени претежно од компактни магнетитско-хематитски руди.
Во близина на рудникот за железо се наоѓа рудникот Бучим за бакар, злато и сребро.
Дебрца (котлина)

:''За други значења на поимот Дебрца, видете на појаснителната страница''
Дебрца (или Дебарца) — котлина во западниот дел на Македонија. Се наоѓа помеѓу Илинска и Плакенска Планина од исток и Стогово и Караорман од запад. Зафаќа површина од 368 км<sup>2</sup>. Низ средината на Дебрца води магистралниот пат М–4 кој ја поврзува на југ со Охрид и Струга, а на север со Кичево и Скопје. Се дели на Северна, Средна и Долна Дебрца. Геолошкиот состав го прават филитоидни метаморфити, карбонатни и магматски карпи како и езерски, алувијални, делувијални и моренски седименти. Климата е умереноконтинентална. Реката Сатеска претставува главна одводна артерија на целото подрачје. Во Дебрца постојат 24 селски населби, сите населени со Македонци. Централна населба е Белчиште, а најголемо село е Велмеј. Цела Дебрца е зафатена од силен миграционен бран, па бројот на населението денеска во голема мера е намален.
1 Галерија
2 Поврзано
* Дебрца
Автотрансформатор

Автотрансформаторот е посебен вид на трансформатор, со една фазна намотка кај кој дел од намотката припаѓа истовремено и на примарниот
и секундарниот систем. Претставката „авто-“ во името се однесува на постоењето на единечна намотка, а не на некаков автоматизиран механизам во трансформаторот.
Кај автотрансформаторите постојат најмалку 3 електрични приклучоци. Едниот крај на намотката е најчесто поврзан со напонски извор и со електричното оптоварување додека другиот крај на напонскиот извор и електричното оптоварување се приклучени низ должината на намотката. Во зависност од тоа како ќе се изведат приклучоците, автотрансформаторите, исто како и двонамотните трансформатори, можат да го снижуваат или повишуваат напонот (да вршат претворање на висок во низок напон, или обратно за претворање на низок во висок напон).
1 Шема на автотрансформатор
На сликата е прикажана шема на еднофазен трансформатор. На неа јасно се гледаат намотките кои припаѓаат на примарната намотка која се приклучува на мрежата за напојување на примарниот напон. Како секундарна намотка кон која се приклучуваат потрошувачите служи само еден дел од примарната намотка , при што излезните краеви од двете намотки се поврзани во заедничка точка.
2 Режим на празен од
Режимот на празен од на автотрансформаторите по ништо не се разликува од соодветниот режим на трансформаторите, примарната намотка се прилклучува на електрична мрежа, а секундарната намотка се остава отворена т.е. без оптоварување <math>(I_s=0)</math>. Режимот на празен од служи за определување на коефициентот на трансформација на автотрансформаторот. Тој е определен со релацијата:
<math>k_a=N_1/N_2</math>
Каде што <math>N_1</math> е бројот на навивки на примарната намотка, а <math>N_2</math> е бројот на навивки на секундарната намотка.
3 Режим на куса врска
Во режим на куса врска, примарната намотка на автотрансформаторот се приклучува на мрежа и низ неа протекува струја <math>I_p</math>, додека секундарните краеви се поврзуваат накусо и помеѓу нив протекува струја <math>I_s</math>. Овој режим служи за докажување на двокомпонетнтноста на струјата <math>I_s</math> која тече во секундарното коло: првата компонента е <math>I_p</math> која протекува само од примарната мрежа и втората <math>Isp</math> која протекува во заедничкиот дел на намотката.
4 Типови автотрансформатори
Во зависност од бројот на фазни намотки, автотрансформаторите можат да бидат изведени како еднофазни и трифазни автотрансформатори. Разликата мегу примарниот и секундарниот напон при трансформацијата, се движи од 10%-50% кај постарите трансформатори, па сè до 75% и повеќе кај поновите, и тоа се должи поради подобрата изолација. Од конструктивен аспект, автотрансформаторите се поедноставни од двонамотните трансформатори. Исто така, од економски аспект се поевтини, како при производство така и при експлоатација.
5 Наводи
Падот на Аден (1548)

Битката кај Аден се одвила на 26 февруари 1548 година помеѓу Османлиското Царство и Португалија. Оваа битка е дел од Османлиско-португалските војни.
Во 1538 година од страна на Османлиите бил окупиран Аден, на чело со Сулејман Паша. Целта била градот да се претвори во османлиска база во случај на османлиско-португалска војна. Султанот од Аден, кој бил сојузник на Португалија, бил обесен, а градот ставен под опсада. По ова, османлиската флота на 4 септември 1538 година престигнала пред градот Диу. По неуспешната опсада, Османлиите се вратиле во Аден, каде се утврдиле со своите оружја,воспоставувајќи своја власт.
Опсада на Триполи (1551)

Опсадата на Триполи се одвила во 1551 година помеѓу Османлиското Царство и Малтешкиот витешки ред во градот Триполи, денешна Либија. Градот бил под команда на Гаспард де Валиер, кој поседувал околу 30 коња (според некои извори бројот бил 200), 630 војници од Калабрија и Сицилија. Османлиската војска имала направено своја база во близина на градот уште од 1531 година. Со започнувањето на битката, Османлиите многу бргу успеале да ја заобиколат тврдината.
Кон опсадата се приклучил и францускиот амбасадор во Османлиското Царство, Габриел де Арамон. Главната цел на амбасадорот била да се принуди Малтешкиот ред да го предаде градот бидејќи се сметало дека Малта не била против сојузот на Франција и Османлиското Царство. Наспроти ова, Синан Паша одбил да се повлече од опсадата, бидејќи сметал дека било конечно време Малтешкиот ред да се искорени од Африканскиот континент. На ова најмногу се пожалил францускиот амбасадор, кој најавил директно заминување во Цариград за да се пожали на Сулејман I, но тогаш му било забрането тоа да го стори.
По некое време започнале преговори за предавање на градот. Градот бил опсаден на 15 август 1551 година по само шест дена од бомбардирањето. Голем број на француски војници и сили биле однесени во Малта како резултат на револт на францускиот амбасадор. Од Малта, францускиот амбасадор му напишал писмо на Анри II за неговата интервенција. Улогата на Арамон била многу критикувана од Карло V, бидејќи императорот се сомневал дека тој ги поддржувал Османлиите при заземањето на градот. Сепак, денеска не е изјаснето точно која улога ја имал амбасадорот во војната.
Кога Гаспар де Валиер се вратил во Малта, тој бил ставен на тешки критики од страна на Големиот мајстор Хуан де Хомедес. Во следните години, Триполи станал важен центар на Османлиското Царство. Градот станал престолнина на османлиската провинција Триполитанија. Во 1560 година од страна на христијаните бил направен обид за враќање на градот, но истиот завршил со неуспех.
Дервенска Клисура

Дервенска Клисура — клисура покрај реката Вардар. Се протега од утоката на Беловишка Река до селото Рашче во должина од 21,5 км. Всечена е во тријаските варовници на Жеден од десната страна и Градиште и Долги Рид од левата страна на Вардар. Ги поврзува Полошката Котлина на северозапад и Скопската Котлина на југоисток. Во клисурата постојат три теснини и две ерозивни проширувања. Во првото проширување се селата Дворце и Долно Орашје, а во второто селото Радуша и рудничката колонија. Преку клисурата води железничка пруга од нормален колосек изградена во 1952 година.
Краткиот втор живот на Бри Танер

Краткиот втор живот на Бри Танер (|The Short Second Life of Bree Tanner) е попратен роман на филмскиот серијал „Самрак“, дело на писателката Стефани Маер. Тоа е приказна на новородената вампирка, Бри Танер, која се појавува во третиот дел од серијалот, „Замрачување“. Книгата е напишана од гледна точка на Бри, како контраст на останатиот дел од серијалот, кој е напишан од перспектива на протагонистот Бела Свон. Маер им дозволила на режисерот Дејвид Слејд, сценаристката Мелиса Росенберг и на неколку од глумците да прочитаат извадок од приказната за време на продукцијата на „Самрак сагата: Затемнување“.
1 Резиме
Приказната го раскажува животот на Бри Танер и новосоздадените вампири, претворени од страна на Викторија, со цел да ја убијат Бела. Бри се спријателува со Диего, друг вампир од групата, бидејќи и двајцата се чувствуваат дека се искористени и имаат сомнежи за вистинските намери на нивниот водач, а исто така, нејзината визија е поинаква и помалку крвава од другите новородени вампири. Диего мистериозно исчезнува, оставајќи ја Бри дури уште позбунета и недоверлива. За тоа време, Бри се спријателува со Рили, вампир-отпадник поради неговата моќ да ослободи ужасна миризба што ги вознемирува другите новородени. Тој ќе ја убеди Бри да учествува во битката, водејќи ја во ужасен крај во рацете на Волтурите, што се дознава преку приказната во „Затемнување“.
Граничен спор во Атакама

Граничниот спор во Атакама бил територијален спор помеѓу Чиле и Боливија во 1800-те години кој завршил со предавање на боливискиот брег на Чиле со Договорот од Анкон со Перу и Договорот за мир и пријателство помеѓу Чиле и Боливија во 1904 година по завршувањето на Тихоокеанската војна која траела од 1879 до 1883 година. Според одредени извори, спорот сè уште трае бидејќи Боливија сè уште тврди дека територијата треба да ѝ припадне неа, а со тоа и излез на Тихиот Океан. Спорот е именуван според пустината Атакама каде е и територијалниот спор. Од чилеанското анексирање на територија во 1879 година настанал Спорот Пуна де Атакама поради тоа што Боливија предала територија на Аргентина и Чиле.
1 Поврзано
*Боливиско-чилеански односи
*Спор Пуна де Атакама
* Историја на Чиле
* Историја на Боливија